বীরগঞ্জ-কাহারোল (দিনাজপুর) সংবাদদাতা  বীরগঞ্জ-কাহারোলে সাদা পোশাকে পুলিশের ডাকাতির ঘটনায় গত ২৭ মে মঙ্গলবার মধ্যরাত থেকে উত্তেজিত জনতার ব্যাপক প্রতিরোধে ভাঙচুর, অগ্নিসংযোগের ঘটনায় জেলা প্রশাসনের প থেকে দিনাজপুরের অতিরিক্ত জেলা ম্যজিস্ট্রেট (এডিএম) মো. আজিজুল ইসলামকে প্রধান ও বীরগঞ্জ উপজেলা নির্বাহী অফিসার মো. জাহিদুল ইসলাম, কাহারোল উপজেলা নির্বাহী অফিসার খন্দকার আজিম উদ্দীন আহম্মদ, দিনাজপুর জেলা  সদর (সার্কেল) সহকারী পুলিশ সুপার ফারুক হোসেনকে সদস্য করে ৪ সদস্যের তদন্ত টিম গঠন করা হয়েছে। অতিরিক্ত তদন্ত দায়িত্ব গ্রহণ করেছেন দিনাজপুরের সহকারী পুলিশ সুপার (সিআইডি) শেখ আহসানুল কবির ও সাব ইন্সপেক্টর মাসুদ হোসেন তরফদার। ডাকাতির ঘটনায় গৃহ মালিক ডা. রাজেন্দ্র দিমেক হাসপাতালে চিকিৎসাধীন থাকায় এখনো কোন থানায় মামলা দায়ের করেনি। এ দিকে ঘটনার সময় ভাড়া করা মাইক্রো বাসের ড্রাইভার সাইদুর রহমানের জবানবন্দি স্বয়ং জেলা প্রশাসক গ্রহণ করেছে। লণ্ডভণ্ড বীরগঞ্জ থানার সাময়িক দায়িত্ব গ্রহণ করেছেন কতোয়ালি থানার ওসি (তদন্ত )  মো. আনিসুর রহমান আনিস ও এসআই আব্দুল্লাহিল জামান, নজরুল ইসলাম। আগে থেকে দায়িত্ব প্রাপ্ত পুলিশ কর্মকর্তা ও কর্মচারীরা পর্যায়ক্রমে তল্পিতল্পা নিয়ে চলে যাচ্ছে। নবাগত পুলিশ কর্মকর্তা- কর্মচারী এখন পর্যন্ত কেউই থানায় এসে যোগদান করেনি। বীরগঞ্জ থানার চলতি দায়িত্বপ্রাপ্ত ওসি আনিসুর রহমান আনিস জানান, উল্লেখিত ঘটনায় থানায় কোন মামলা দায়ের করা হয়নি ।